BECKWITH] TEXT AND TRANSLATION 401 
A maopopo ia Aiwohikupua, ke kokoke hiki o laua i ka hale o 
Laieikawai, nonoi aku la oia e haawi mai kahi kanaka i ka ahuula, 1 
paa iho ai o Aiwohikupua ia mea ma kona lima, a hiki i ko laua 
jauna ana me ke Alii wahine o Paliuli. 
A hala ka mahinaai, ike aku la laua i ka hale o Laieikawai, ua 
uhila me no hulu melemele o ka Oo, e like me ka alelo a ke akua i ka 
Makaula, ma ka hihio iluna o Kauwiki. 
Ja Aiwohikupua e nana ana i ka hale o ke Alii wahine o Paliuli, 
he mea e ke kahaha a me ka hilahila, ia manawa ka hoomaka ana o ko 
Aiwohikupua kanalua ana. 
A no ke kanalua i joaa ia Aiwohikupua, olelo aku oia i kona 
kokoolua, “Auhea oe, ua hele mai nei kaua me ka manao ikaika no 
kuu wahine, kuhi iho nei wau, he wahine a lohe mai i ke ao, aole ka! 
i ike aku nei ka hana 1 ka hale o ke Alii Wahine, aole no ona lua, 
nolaila, ano e hoi kaua me ka launa ole.” 
I mai la kona Kuhina, “ He mea kupanaha, a hiki ka hoi kaua i 
ka hale o ko wahine, ka kaua mea i au mai nei i keia mau kai 
ewalua, eia ka hoi he koi kau e hoi; e hele no kaua a launa, aia mai 
ilaila ka nele a me ka loaa; no ka mea, ina no paha ia e hoole mai, 
hoomano aku no, ua akaka no he waa naha i kooka ko kaua, ko ke 
kane.” 
“Auhea oe?” Wahi a Aiwohikupua, “Aole e hiki ia kaua ke hele 
e halawai me ke Alii wahine, a aole no hoi e loaa; no ka mea, ke ike 
nei wau, ua ano e loa ka hale. Ua lawe mai nei au i ko’u ahuula, i 
makana e haawi aku aii ke Alii wahine e Paliuli nei; aka, ke nana 
aku nei wau o ke pili iho la ia o ka hale o ke Alii; no ka mea, ua 
ike no oe, o keia mea, he ahuula aole ia e loaa i na mea e ae, i na 
Alii aimoku wale no e loaa’i, nolaila, e hoi kaua.” O ka hoi iho la no 
ia me ka launa ole. 
74936°—19—33 ETH——26 
